b'\n_START_ARTICLE_\nPape\xc5\xbe Benedikt XIV.\n_START_SECTION_\n\xc5\xbdivljenjepis\n_START_PARAGRAPH_\n12. junija 1724 je bil imenovan za naslovnega nad\xc5\xa1kofa Teodosie in 16. julija istega leta je prejel \xc5\xa1kofovsko posve\xc4\x8denje. 9. decembra 1726 je bil povzdignjen v kardinala in pectore. 20. januarja 1727 je bil imenovan za nad\xc5\xa1kofa (osebni naziv) \xc5\xa1kofije Ancona e Numana. 30. aprila 1728 je bil ponovno povzdignjen v kardinala in imenovan za kardinal-duhovnika Svetega kri\xc5\xbea v Jeruzalemu. 30. aprila 1731 je bil imenovan za nad\xc5\xa1kofa Bologne. 17. avgusta 1740 je bil izvoljen za pape\xc5\xbea in 22. avgusta istega leta je bil ustoli\xc4\x8den.\n_START_SECTION_\nPape\xc5\xbeevanje\n_START_PARAGRAPH_\nBenedikt XIV. je uvedel nekatere reforme, ki so bile zaznamovane z razsvetljenskim duhom tistega \xc4\x8dasa. Priznal je svobodo raziskovanja, omilil cenzuro in revidiral indeks prepovedanih knjig. Poleg tega je zmanj\xc5\xa1al \xc5\xa1tevilo cerkvenih praznikov.'